สวัสดีค่ะ จะขอปรึกษาเกี่ยวกับก่อนหน้าที่ ตัวเราเป็นคนประจำเดิอนมาไม่ค่อยปกติ ระยะห่างขิงประจำเดือน เร็วสุด 35 วัน แต่บางเดือนก็ห่างถึง 54 วันค่ะ คือแบบเดือนเว้นเดือนด้วย พอทานกราวเครือขาว ได้2เดือนนิดๆ ประจำเดือนมาเดือนที่สอง 17 วันแล้วคะ มาแบบเยอะ ยังไม่หยุดเลยคะ จะมีปัญหาอะไรไหมค่ะ หรือเขาแค่ไล่เลือดเสียที่เราตกค้างหรือป่าว
สวัสดีค่ะ ประจำเดือนที่มาไม่สม่ำเสมอนั้น อาจจะมีสาเหตุมาจาก ฮอร์โมนรังไข่ไม่สมดุล ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง การมีน้ำหนักตัวมากหรือน้อยผิดปกติ ซึ่งจำเป็นต้องพบแพทย์เพื่อตรวจหาสาเหตุที่แน่ชัดและแก้ไขตามสาเหตุนั้นๆการซื้อยาหรือสมุนไพรใดๆมารับประทานเอง หากมีส่วนผสมของฮอร์โมนเพศอาจกระตุ้นทำให้มีเลือดออกผิดปกติและทำให้วินิจฉัยโรคที่เป็นสาเหตุได้ยากขึ้นแนะนำการหยุดกินยาหรือสมุนไพรใดๆไปก่อน และหากประจำเดือนยังมามากไม่หยุด ปวดท้องน้อย ซีดเพลียจากการเสียเลือดควรไปพบแพทย์เพื่อตรวจหาสาเหตุที่แน่ชัดและอาจต้องหยุดเลือดด้วยยาหรือการขูดมดลูกต่อไป